**te rog Doamne**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dospește un verde aprins

în firele de iarbă

uscată-

te rog Doamne

odată cu ploaia

suavele parfumuri de frezii

să aline

durerea copilaşilor bolnavi

dospește un dor

în întunecatele unghere

ale sufletului-

te rog Doamne

odată cu primele raze de soare

din mrejele ceţii

un drum de lumină croieşte

necăjitului om

dospește tăcerea

în strigătele creștinilor

îngroziţi de teroarea extremiştilor păgâni

te rog Doamne

odată cu scânteierea rugăciunii

trimite corăbii cu ingeri

să-i aducă sănătoşi

la mal

dospește un gând prietenos

în zborul atemporal

al poemului-

te rog Doamne

odată cu murmurul versurilor

un lanț

de iubire și milă

să ne unească inimile